
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «17» марты
	№ 33
	Москва шаары



Өнүгүп келе жаткан жана чабал өнүккөн өлкөлөрдөн келген товарлардын келип чыгышын аныктоо эрежелерине өзгөртүү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 37-беренесинин 3-пунктуна, Евразия экономикалык бирлигинин Бажы кодексинин 314-беренесинин 5-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине карата № 1-тиркеменин 12-пунктуна ылайык Евразия экономикалык бирлигинин мүчө мамлекеттеринин экономикалык жана азык-түлүктүк туруктуулугун камсыз кылууга багытталган чараларды ишке ашыруу максатында Евразия экономикалык комиссиясынын Кеңеши чечти:
[bookmark: _GoBack]1. Евразия экономикалык комиссиясынын Кеңешинин 2018-жылдын 
14-июнундагы № 60 чечими менен бекитилген Өнүгүп келе жаткан жана чабал өнүккөн өлкөлөрдөн келген товарлардын келип чыгышын аныктоо эрежелерине төмөнкүдөй өзгөртүүлөр киргизилсин:
а) 22-пункттун 2-пунктчасы «Евразия экономикалык комиссиясынын Кеңешинин 2022-жылдын 17-мартындагы «Өнүгүп келе жаткан жана чабал өнүккөн өлкөлөрдөн келген товарлардын келип чыгышын аныктоо эрежелерине өзгөртүү киргизүү жөнүндө» № 33 чечиминин 2-пунктунун «а» пунктчасында каралгандан башка учурларда» деген сөздөр менен толукталсын; 
б) 30-пункттун биринчи абзацы төмөнкү редакцияда баяндалсын:
«30. Тарифтик өзгөчө жеңилдиктерди берүү максатында товардын келип чыгышын аныктоого, ушул Эрежелердин 35-пунктунда, Евразия экономикалык комиссиясынын Кеңешинин 2020-жылдын 3-апрелиндеги «Өнүгүп келе жаткан жана чабал өнүккөн өлкөлөрдөн келген товарлардын келип чыгышын аныктоо эрежелерине өзгөртүү киргизүү жана 2019-nCov коронавирус инфекциясынын шартында товарлардын келип чыгышы тууралуу тастыктама берүүнүн өзгөчөлүктөрү тууралуу» 
№ 36 чечиминде жана Евразия экономикалык комиссиясынын 2022-жылдын 17-мартындагы «Өнүгүп келе жаткан жана чабал өнүккөн өлкөлөрдөн келген товарлардын келип чыгышын аныктоо эрежелерине өзгөртүү киргизүү жөнүндө» № 33 чечиминин 2-пунктунун «б» пунктчасында, же болбосо ушул Эрежелердин 41-пунктунда – товардын келип чыгышы жөнүндө декларацияда көрсөтүлгөндөн учурлардан тышкары, товардын келип чыгышы тууралуу тастыктаманын түп нускасы берилет.». 
2. 2022-жылдын 1-мартынан тартып 2023-жылдын 31-декабрын кошо алганга чейин төмөндөгүлөр белгиленсин:
а) Евразия экономикалык комиссиясынын Кеңешинин 2018-жылдын 
14-июнундагы № 60 чечими менен бекитилген Өнүгүп келе жаткан жана чабал өнүккөн өлкөлөрдөн келген товарлардын келип чыгышын аныктоо эрежелеринин 27-пунктунда каралган түздөн-түз сатып алуулардын шарттары тарифтик өзгөчө жеңилдиктерди берүү үчүн милдеттүү шарттар катары колдонулбайт;
б) 2014-жылдын 29-майындагы Евразия экономикалык бирлиги жөнүндө келишимдин 37-беренесинин 3-пунктунда каралган максаттар үчүн товардын келип чыгышын ырастоого товардын келип чыгышы жөнүндө тастыктаманын электрондук же кагаз түрүндөгү көчүрмөсү товарларга декларация катталган күндөн тартып 6 айдан кечиктирбестен көрсөтүлгөн тастыктаманын түп нускасын милдеттүү түрдө тапшыруу шарты менен берилиши мүмкүн. Бул учурда декларант товардын келип чыгышы тууралуу тастыктаманын түп нускасын көрсөтүлгөн мөөнөттө бажы органына берүү тууралуу милдеттенмесин тастыктаманын көчүрмөсүнүн арткы бетине колу менен (эркин формада) жазат. 
3. Ушул Чечимдин 2-пунктунун «б» пунктчасында көрсөтүлгөн мөөнөттө товардын келип чыгышы тууралуу тастыктаманын түп нускасы берилбеген учурда товардын келип чыгышы тастыкталбаган болуп эсептелет.
4. Ушул Чечим расмий жарыяланган датадан тартып 10 календардык күн өткөндөн кийин күчүнө кирет жана 2022-жылдын 1-мартынан тартып келип чыккан укуктук мамилелерге жайылтылат.

